
Döntés módja: nyílt szavazás, egyszerű szótöbbség 
Mellékletek: finanszírozási kalkuláció (excel)
E L Ő T E R J E S Z T É S

Sülysáp Város Önkormányzata Képviselő-testületének
2013. szeptember 18-án tartandó munkaterv szerinti ülésére

4. napirendhez

Tárgy:
Óvodai dolgozói létszám megállapítása a Köznevelési törvény alapján
Tisztelt Képviselő-testület!
I. Jogi és finanszírozási háttér
A Magyarország 2013. évi központi költségvetéséről szóló 2012. évi CCIV. törvény 2. melléklet II. fejezetének 1-2. pontja szerint 2013. szeptember 1-jétől az óvodai feladatellátásra biztosított állami támogatás a következő elemekből áll:
1. Óvodapedagógusok bértámogatása (átlagbér és közterhek), mely az intézményben foglalkoztatott, a Köznev. tv. nevelés-szervezési paraméterei szerint számított pedagóguslétszámra vetítve 2.832.000 Ft/fő/év.
számított létszám = gyermeklétszám / csoportszám x csoportra számított óraszám (61) / pedagógusi kötelező óraszám (32) x korrekciós tényező (0,85) + vezetői órakedvezményekből származó többlet

A Csicsergő Napköziotthonos Óvodában kötelezően alkalmazandó vezetők száma és órakedvezményeik (Köznev. tv. 1. és 5. melléklet):
	intézményvezető
	1 fő
	1 x 24 óra

	intézményvezető-helyettes
	2 fő
	2 x 10 óra

	tagintézmény-vezető
	3 fő
	3 x 10 óra


(Fontos megjegyezni, hogy a vezetőknek kötelező pótlék is jár, amelyet a költségvetési törvény külön nem finanszíroz.)

2. Az óvodapedagógusok nevelő munkáját közvetlenül segítők bértámogatása (átlagbér és közterhek), mely az intézményben a Köznev. tv. 2. melléklete szerint elismerhető létszámra vetítve 1.632.000 Ft/fő/év, azzal a kitétellel, hogy az év végi elszámolás a ténylegesen foglalkoztatott segítők átlagos létszáma alapján történik.
Támogatott segítő munkakörök (Köznev. tv. 2. melléklet):
	 óvodatitkár
	intézményenként, ahol a gyermekek létszáma eléri a 100 főt
	1 fő

	dajka vagy helyette gondozónő és takarító együtt
	csoportonként
	1 fő

	pedagógiai asszisztens
	3 óvodai csoportonként
	1 fő


3. Óvodaműködtetési támogatás: 54 000 Ft/gyermek/év.
II. A Csicsergő Napköziotthonos Óvoda létszámadatai
	Munkakör
	2013. szeptember 1. előtti
	2013. szeptember 1-jétől finanszírozott állapot

	
	tényleges állapot
	finanszírozott állapot
	

	óvodapedagógus (vezetőkkel együtt)
	22,5
	25
	26

	dajka
	11
	11
	11

	óvodatitkár
	1
	0
	1

	konyhai dolgozó
	4
	0
	0

	pedagógiai asszisztens
	0
	0
	3

	Összes státusz:
	38,5
	36
	41


Mint látható 2013. szeptember 1-jétől, elméletileg 2,5 státusszal többet fog finanszírozni az állam, mint a jelenleg az óvodában betöltött státuszok száma, azonban ez az első nyolc hónap rosszabb finanszírozási feltételeiből eredően csak kb. 3 millió Ft többletet fog eredményezni.

Ezért javaslatom az, hogy a konyhai dolgozók, illetve a dajkák egy részének új munkakörbe helyezésével, és 1 óvónői státusz bővítéssel az alábbi struktúrában működjön tovább az óvoda:

	Munkakör
	2013. szeptember 1-jétől javasolt állapot

	
	

	óvodapedagógus (vezetőkkel együtt)
	23,5

	dajka
	11

	óvodatitkár
	1

	konyhai dolgozó
	1

	pedagógiai asszisztens
	3

	Összes státusz:
	39,5


A státuszbővítést – a többletfinanszírozáson túl – az is indokolja, hogy az eddigi 1 órás átfedés helyett immár 2 órás átfedést kell biztosítani a csoportban az óvodapedagógusok váltásakor.

Az áthelyezések egy része megoldott, hiszen már most is vannak az új munkakörüknek megfelelő képesítéssel rendelkező kollégák. Akiknek nincs meg a megfelelő képesítésük, azok továbbképzését – ha vállalják – a 2014. évi költségvetés terhére be kell terveznünk (két-három főről van szó, és nem túl költséges képzésekről).

Az megmaradó 1 fő konyhai dolgozót a 12. csoport beindulásakor szintén át lehet helyezni dajka munkakörbe, addig a jelenlegi munkakörében vállalnánk a továbbfoglalkoztatását.

A részletes finanszírozási kalkuláció a mellékelt exceltáblázatban tanulmányozható; a második munkalapon az óvoda idei költségvetése is megtekinthető.
Jelen előterjesztés keretében a várható 12 csoporttal még nem kalkuláltunk, annak beindulása a szükséges hatósági engedélyek beszerzésének függvénye. Illetőleg a fenti állapotot is szükséges lesz majd áttekinteni a 2014. évi finanszírozási feltételek ismeretében.

Kérem a javaslat szíves megtárgyalását, és döntésük meghozatalát.
…/2013. (IX. 18.) ÖKT határozati javaslat

Sülysáp Város Önkormányzatának Képviselő-testülete az államháztartásról szóló 2011. évi CXCV. törvény

23. § (1) b) pontja alapján

1./ a Csicsergő Napköziotthonos Óvoda engedélyezett létszámát 2013. szeptember 1-jétől 39,5 státuszban állapítja meg az alábbi felbontásban:

· óvodapedagógus 23,5 (melyből: intézményvezető 1, intézményvezető-helyettes 2, tagintézmény-vezető 3)
· óvodatitkár 1

· pedagógiai asszisztens 3

· dajka 11

2./ felkéri az intézményvezetőt, hogy az intézmény ennek megfelelően módosított SZMSZ-ét terjessze a Képviselő-testület elé,
3./ felkéri a jegyzőt, hogy a határozatban foglaltaknak a költségvetési rendeletben történő átvezetéséről gondoskodjon.
Határidő: 1./ azonnal; 2./ 2013. novemberi ülés; 3./ háromnegyedéves költségvetési beszámolóval együtt
Felelős: polgármester, jegyző, intézményvezető
Sülysáp, 2013. szeptember 12.

Horinka László s.k.

